Umro don Ivan Grubišić, bivši saborski zastupnik i svećenik

Poznati splitski svećenik don Ivan Grubišić umro je jutros u 81-oj godini života u domu za umirovljene svećenike u Splitu, gradu u kojem je godinama bio jedan od omiljenih svećenika

<p><strong>Don Ivan Grubišić</strong> već godinama je imao velike zdravstvene probleme, borio se i sa teškim dijabetesom, a svoje zadnje dane proveo je u domu za umirovljene svećenike u Splitu. <strong>Umro je jutros. </strong></p><p><strong>POGLEDAJTE VIDEO:</strong></p><p><strong>Omiljeni splitski svećenik don Ivan Grubišić</strong> je na izborima u prosincu 2011. kao kandidat Saveza za građansku i etičku Hrvatsku izabran u Sabor. Zbog političkog angažmana bila mu je izrečena kanonska kazna suspenzije svećeničkih dužnosti.<br/> Ukinuta mu je tek nakon završenog mandata i nakon što se odrekao političke uloge </p><p>- Meni je nadbiskup splitsko-makarski mons. Marin Barišić nedavno omogućio služiti misu, obavljati ispovijed i pričest nakon što sam se odrekao političke uloge - rekao je don Grubišić prije godinu dana.</p><p>Naime, nadbiskup Barišić kaznio ga je prije 5 godine kada je<strong> Ivan Grubišić bio u političkom zamahu</strong>. Tada je bio je saborski zastupnik, pa je postao i član Gradskog vijeća Splita, a iako je izgubio izbornu utrku za župana, njegova lista osvojila je i znatan broj mandata u županijskoj skupštini. Skupljao je i potpise za utrku za predsjednika države, no iako ih je prikupio nije se kandidirao.</p><p>Rođen je 20. lipnja 1936. u Dicmu, selu na pola puta između Splita i Sinja. <strong>Odrastao je u siromašnoj obitelji</strong> uz sedmero braće i sestara. <strong> Oca i brata su mu ubili partizani,</strong> a majka je morala šivati i tako pokušavala prehraniti obitelj. Nakon završetka osnovne škole otišao je u sjemenište. </p><p>Maturirao je 1956. u Nadbiskupskoj klasičnoj gimnaziji u Splitu, diplomirao šest godina kasnije na Katoličkom bogoslovnom fakultetu u Zagrebu, a sociologiju i filozofiju završio je 1982. u Zadru.</p><p><strong>Kao župnik i pastoralni djelatnik službovao je punih 50 godina</strong>. Narodu blizak i uvijek s narodom, u mirovinu je otišao 2011. kao župnik župe Svetog Roka u Splitu koju je i sagradio. </p><p>-<em> Biti svećenik nije profesija, nego zvanje, i vrlo će mi nedostajati nedjeljni susreti s vjernicima</em> - govorio je. Don Ivan se tada politički angažirao.</p><p>Iako svećenik<strong> protivio se nastavi vjeronauka u školama.</strong> Njegov politički aktivizam je od početka privlačio pažnju javnosti budući da su njegovi stavovi često bili jako različiti od stavova većine svećenstva unutar Hrvatske. Često je<strong> bio "crna ovca" Katoličke crkve</strong> jer se nije ustručavao kritizirati crkveno vodstvo zbog rastrošnosti, a i redovito je kritički progovarao o negativnostima u hrvatskom društvu i Katoličkoj crkvi.</p><p>Autor je 12 knjiga i dobitnik mnogih nagrada. Predavao je na Katehetskom institutu Katoličkoga bogoslovnog fakulteta u Zagrebu, na Teološko-katehetskom institutu u Splitu i na Hrvatskim studijima.</p>